கேள்வி: உறைபனிச் சிதைவு பற்றி விளக்கவும்.
பதில்: படிமம்:Abiskorock.JPG உறைபனிச் சிதைவு (''frost weathering'') மலைப்பகுதிகளிலும் குளிர்ப் பிரதேசங்களிலும் ஏற்படுகிறது. சில நேரங்களில் விரிசல்கள் உள்ள பாறைகளில் மழைப்பொழிவின் காரணமாக நீர் நிரம்புகிறது. அந்த நீர் இரவு நேரங்களில் நிலவும் குளிர்ந்த வெப்பத்தின் காரணமாக உறைந்து, பனிக்கட்டியாக மாறும். மேலும் பகல் நேரங்களில் உருகும். பனிக்கட்டியானது ஒரு திடப் பொருளாக இருப்பதால் பாறைகளின் உடைபட்ட பகுதிகளில் அது அதிக அழுத்தத்தை உருவாக்கும். ஆதலால் பாறையின் விரிசல்கள் மேலும் அதிகரிக்கும். உறைதல் மற்றும் உருகுதல் செயல்முறையானது தொடர்ந்து நடைபெறுவதால் பாறைகள் சிறு பகுதிகளாக உடைக்கப்படுகின்றன. இவ்வகைச் சிதைவு உறைப்பனிச் சிதைவு எனப்படுகிறது. இந்நிகழ்வு காலங்காலமாக சிறுகச் சிறுக நடைபெற்று வருகிறது. உறைபனிச் சிதைவு உயரமான, குளிர்ந்த, அல்லது துருவ காலநிலைப் பிரதேசங்களில் காணப்படுகிறது.